Mario Krištofić

**Mario Krištofić** (Zagreb, 1957.), hrvatski fotograf. Studirao filmsko snimanje na Akademiji za kazalište, film i televiziju (ADU) u Zagrebu. Od početka 1980-ih kontinuirano se bavi umjetničkom i komercijalnom fotografskom produkcijom u suradnji sa grafičkom dizajnericom i suprugom Sanjom Bachrach Krištofić, u tandemu *Bachrach & Krištofić*. Snima aktove, studijsku portretnu i modnu fotografiju, ali i mrtve prirode, ambijente. Od 1980-ih do danas sudjeluje na više od sedamdesetak skupnih, te četrdesetak samostalnih izložbi u zemlji i inozemstvu.

## Biografija
Prve objavljene fotografije su bile one Prljavog kazališta singlici *Televizori* u izdanju Izdavačke kuće *[[Jugoton]],* 1978. godine. Tijekom 1980-tih i 1990-tih surađuje s gotovo svim protagonistima domaće glazbene scene fotografirajući i dizajnirajući omotnice gramofonskih ploča u tandemu *Bachrach & Krištofić.*  Početci izložbenih aktivnosti vezani su uz Galeriju Studentskog centra u Zagrebu. Uz Sanju Bachrach Krištofić i Vladimira Gudca, autor je glasnika Galerije SC, *Akcent*.

Od 1983. do danas autor je fotografija za ovitke brojnih glazbenica i glazbenika domaće scene među kojima su Dorian Gray, Denis&Denis, Prljavo kazalište, U škripcu, Parni valjak, Massimo, Josipa Lisac, Matija Dedić, Neno Belan i brojni drugi. Od 2000. radi i na projektima u kulturi: katalozima, plakatima ili vizualnim identitetima hrvatskih muzeja, kazališta ili pojedinih izložbi (Teatar &TD, Galerija Klovićevi dvori, Muzej suvremene umjetnosti i sl.)

Od 1997. - 2001. predsjednik je fotografske sekcije ULUPUH-a. Član je više krovnih udruga vizualnih umjetnosti Hrvatske (ULUPUH, HDLU).  Uz Sanju Bachrach Krištofić, susnivač je umjetničke organizacije *Kultura umjetnosti*. Udruga Kultura umjetnosti realizira više istraživačkih i izložbenih projekata te publikacija iz područja povijesti popularne kulture i dizajna: *Boro Kovačević: umjetnost makete,*  *Spasi znak: akcija za očuvanje i zaštitu starih tvorničkih natpisa, znakova i logotipova*, *[[Jugoton]] - istočno od raja (1947.-1990.)*, *Omladinske radne akcije, dizajn ideologije.*

2008. godine izdavačka kuće Fortuna objavljuje fotomonografiju crno-bijele akt i portretne fotografije: *Bachrach & Krištofić: Dvostruka igra*. Autorica eseja u knjizi je Sandra Križić Roban.

Godine 2016. održana je retrospektivna izložba *Bachrach & Krištofić = dizajn & fotografija* u Muzeju za umjetnost i obrt, Zagreb koja prikazuje rad Sanje Bachrach Krištofić i Maria Krištofića. Kustosica izložbe bila je Jasmina Fučkan, autor eseja grafički dizajner i teoretičar dizajna Dejan Kršić. Izložba je 2019. postavljena u Galeriji Kortil, Rijeka te 2022. u Muzeju Moslavine Kutina.

Sredinom 2024. rad autorskog dvojca *Bachrach & Krištofić* prikazan je u časopisu za kulturu i umjetnost, 15 dana, koji izlazi od 1957. godine.

## Samostalne izložbe (odabir)
**2022.** *Zapisi s podruma, zapisi s tavana*, galerija ULUPUH, Zagreb https://www.oslobodjenje.ba/dosjei/teme/zivot-je-duznost-a-ne-zabava-772320

**2021.** *Bachrach & Krištofić = dizajn & fotografija,* Muzej Moslavine, Kutina https://www.culturenet.hr/izlozba-bachrach-kristofic-dizajn-fotografija-gostuje-u-muzeju-moslavine-kutina/86151

**2019.** *Bachrach & Krištofić = dizajn & fotografija,* Galerija Kortil, Rijeka https://hkd-rijeka.hr/galerija-kortil/arhiva/bachrachkristofic-dizajnfotografija/

**2016.** *Bachrach & Krištofić = dizajn & fotografija*, Muzej za umjetnost i obrt, Zagreb https://mdc.hr/hr/kalendar/pregled-mjeseca/bachrach-_-kristofic-_-dizajn-i-fotografija,97772.html?date=07-09-2016&view=list

**2010.** *Prisjećanje i ponavljanje*, Nacionalni muzej moderne umjetnosti, Zagreb https://nmmu.hr/2010/12/10/bachrach-kristofic/

**2004.** *Neopisivo i neiskazivo*, galerija Križić Roban, Zagreb https://www.matica.hr/vijenac/279/vermeerove-plocice-9763/

**1983.** *Portreti*, galerija SKUC, Zagreb

## Koncepcije i organizacije izložaba (odabir)
**2007.-2008.** *Sounds and Vision*, izložba fotografija, vitaka LP- ploča, video zapisa i glazbenih CD-a*.* Suradnja s Društvom za istraživanje popularne kulture. Galerija Forum, Zagreb; Galerijski prostor 

**2002.** *Ženska soba - ženski pogled* / *Suvremena ženska fotografija* (Galerija Matice hrvatske, Paromlin, galerija Križić Roban, Zagreb), međunarodna izložba fotografije i video radova fotografkinja istočno-europske scene

**1996.** *Koncept, međunarodna izložba suvremene fotografije,* Umjetnički paviljon, Galerija Gradska, Zagreb

**1995.** *Hrvatska fotografija '95, izložba hrvatske fotografije,* Umjetnički paviljon, Zagreb

## Nagrade i priznanja (odabir)
**2013.** Nagrada ULUPUH-a za najbolju izložbu primijenjene umjetnosti, *Boro Kovačević - umjetnost makete* (s Penezić & Rogina), pokrovitelj Skupština Grada Zagreba

**2011.** 1. nagrada za nabolju primijenjenu Fotografiju, *Photodays*, Rovinj

**2009.** Finale natječaja *Photodays* u kategoriji najbolje fotomonografije, Rovinj

**2008.** Finale natječaja za najbolje oblikovanu knjigu *Lice knjige*, Zagreb

**1989.** *Diamond Award Music Festivala* nagrada u kategoriji najbolje svjetske studijske rock fotografije, Antwerpen, Belgija

**1988.** Prva nagrada na natječaju za vizualni identitet *20. salona mladih*, Zagreb

Višekratni finalist nagrade *[[Porin (nagrada)|Porin]]* za najbolje oblikovanje CD-a

## Vanjske veze

* Web stranice umjetničke organizacije Kultura umjetnosti

## Izvori